מיכל שטמלר

מיכל שטמלר (נולדה ב-26 בנובמבר 1978 בחולון) היא שחקנית ישראלית. שטמלר נולדה בחולון להורים שעלו מברית המועצות. בצה"ל שירתה בתיאטרון צה"ל. בשנת 2004 למדה בחוג לתיאטרון של אוניברסיטת תל אביב. בשנת 2011 נישאה לשחקן יובל ינאי, ולהם 2 ילדים. במסגרת לימודי המשחק השתתפה בהצגה "טריסטאן ואיזולדה בוורשה" שכתבה וביימה לילך דקל-אבנרי בפסטיבל "smallבמה". "תל אביב: סיפור כיסוי" הוא מחזה דוקו בדיוני מאת ובבימויו של סטפן ביטון ב-2004 שיחקה בהצגה "110 פעימות בדקה" מאת אורית קימל שביים שלומי ליברמן במסגרת "הזירה הבין-תחומית". בפסטיבל עכו: ב-2004 שיחקה בהצגה "דיוניסוס בסנטר" שעיבדו אבנר בן-עמוס ורות קנר על פי ספרה של תמר ברגר. בתיאטרון החאן: שיחקה בהצגה "הקמצן" מאת מולייר שביים מיכאל גורביץ'. ב-2005 גילמה את רוזאורה בהצגה "החיים הם חלום" מאת קלדרון דה לה ברקה שביים מיכאל גורביץ'. ב-2006 גילמה את לורט בהצגה "הקיץ" מאת רומן ויינגרטן שביים אודי בן-משה, ועל משחקה בהצגה זו זכתה בפרס התיאטרון הישראלי לשחקנית המבטיחה. באותה שנה גילמה את מריה בהצגה "המצליחים" שכתבו דניאל לפין ומיכאל גורביץ' שגם ביים, ואת פסלה בהצגה "עירם של האנשים הקטנים" מאת שלום עליכם שביימה אופירה הניג. ב-2007 גילמה את קורנליה בהצגה "שלוש נשים מחכות" מאת רמו בינוזי שביימה מור פרנק. בתיאטרון אנסמבל הרצליה: ב-2007 שיחקה בהצגה "גשם שחור" שכתב וערך שמעון בוזגלו ועיבדה, ערכה מוזיקלית וביימה אופירה הניג. בתיאטרון בית ליסין: ב-2008 גילמה את רות בהצגה "עלמה ורות" מאת גורן אגמון שביים מיכה לבינסון. ב-2009 גילמה את חנה ארדנט בהצגה "הבנאליות של האהבה" מאת סביון ליברכט שביים אבישי מילשטיין. ב-2010 גילמה את שיינדלה בהצגה "שיינדלה" מאת אמנון לוי ורמי דנון שגם ביים. ב-2011 שיחקה בהצגה "קיר זכוכית" מאת אורן יעקובי שביים גילי אמיתי. ב-2017 גילמה את מישל בהצגה "הסודות" מאת הדר גלרון (על פי תסריט מאת הדר גלרון ואבי נשר) שביים כפיר אזולאי. באותה שנה החלה לשחק כממלאת מקום בקומדיה "חיית מחמד" מאת פרנסיס ובר בתיאטרון בית לסין. בפסטיבל פותחים במה: ב-2010 שיחקה בהצגה "תל אביב: סיפור כיסוי" שכתב וביים סטפן ביטון. ב-2002 גילמה תפקיד משני של נערה מסורסת בסרט "טהארה" שביים דורון ערן. ב-2003 שיחקה בסרט "מעל ומעבר" שכתב וביים אדם סנדרסון. ב-2007 גילמה את מישל, חרדית המגלה את סודות העולם החילוני ומתאהבת בנעמי (אניה בוקשטיין), בסרטו של אבי נשר "הסודות". ב-2008 ו-2009 גילמה את אהובה אברהמסון בדרמת הטלוויזיה היומית "דני הוליווד". ב-2010 גילמה את ד"ר יעלי רוטנברג, לצד יוסי מרשק, עלמה זק ויהודה ברקן בסדרת הטלוויזיה שיצרה קרן מרגלית, "פלפלים צהובים". ב-2013 שיחקה בסרט "מעשיה אורבנית" שכתב וביים אליאב לילטי וגילמה את עינת בסרט "בית לחם" שכתב וביים יובל אדלר. ב-2018 שיחקה תפקיד שולי בסדרה שבאבניקים כחוקרת משטרה. ב-2020 שיחקה תפקיד שולי בסדרה שטיסל כרוחי לוינזון, אמא של שירה לוינזון איתה מתארס יוסלה בנה של גיטי. בשנת 2024 שיחקה בתפקיד חיה ציפיס, אם משפחת ציפיס, ועקרת בית נוירוטית, בסדרת הטלוויזיה "הצבי". מדיה וקבצים בנושא מיכל שטמלר בוויקישיתוף מיכל שטמלר, במיזם "אישים" לתיעוד היצירה הישראלית מיכל שטמלר, במסד הנתונים הקולנועיים IMDb (באנגלית) מיכל שטמלר, באתר "אידיבי", מאגר הידע העברי לקולנוע ישראלי ועולמי מיכל שטמלר באתר תיאטרון החאן חגית גינזבורג, אני, מיכל שטמלר, באתר ynet, 16 באפריל 2008 ליטל בית-יוסף, השחקנית מיכל שטמלר אוהבת זוגיות, באתר nrg‏, 9 במאי 2009 יונתן אסתרקין, יש לה פלפל: ריאיון עם מיכל שטמלר, באתר nrg‏, 23 בדצמבר 2010 רינת קרמר יבלינוביץ, ‏"הצבי": אליעזר בן יהודה והשפה העברית מגיעים לטלוויזיה, באתר "סרוגים", 29 בפברואר 2024